K if aħna niċċelebraw l-ewwel mitt sena mit-twaqqif tal-parroċċa tas-Ssma. Trinità, nixtieq nagħti xi tagħrif dwar il-qniepen tal-parroċċa li proprju din is-sena jagħlqu mitt sena mill-miġja tagħhom. Qabel xejn nixtieq nagħti tagħrif u xi ħsibijiet dwar il-qniepen. Il-qniepen ma nsibuhomx biss. fil-knejjes. Narawhom fuq il-palazzi, fuq is-swar, fuq il-bastimenti, fuq it-torrijiet, u huma anke mezz ta' mużika f'orkestri kbar. Il-qniepen jagħtu espressjoni ta' messaġġ meta jindaqqu. Nixtieq ngħid li l-qniepen huma rikonoxxuti fil-liturġija tal-knisja u saħansitra jiġu mberkin f'ċerimonja apposta. Fil- knejjes tagħna jintużaw matul is-sena kollha. Jintużaw f'okkażjonijiet ta' ferħ bħal f'jum il-festa jew festi kbar liturġiċi bħall-Għid il-Kbir u Corpus Christi kif ukoll f'okkażjonijiet ta' niket bħal f'każ ta' mewt jew funeral. Jindaqqu wkoll fil-ħin ta' qabel il- quddiesa jew l-eżerċizzi spiritwali u anki fl-Angelus. Il-qniepen għandhom ukoll messaġġ ċivili bħal meta jindaqqu t-tokki tal- arloġġ. Fi żmien l-antik kienu jindaqqu fl-isports jew fi żmien aktar bikri waqt xi ħbit mill-furbani, saħansitra anki fl-Assedju l-Kbir. Fil-fatt, fil-Birgu, fuq il-kastell ta' Sant Anġlu, insibu qanpiena ferm antika li ġiet restawrata riċentament u għadha tista' tindaqq. ġew ispirati mid-daqq tal-qniepen. Insemmu l-kanzunetti 'Jingle Bells, 'Bells at Mv Wedding' ta' Paul Anka jew inkella, il-mużiċista Kettelbv fil- komponiment tiegħu 'Bells Across the Meadows' li ġie ispirat minn daqq ta' qniepen waqt inżul ix-xemx meta kien għal btala f'Għawdex. Bħalhom hemm tant u tant oħrajn. Il-qniepen. minn dejjem kienu jaffaxxinaw lill-bniedem tant li skorrew id-daqs normali tagħhom u nħadmu qniepen ta' qies kbir bħal dik ta' Moska, ta' qies goff ħafna u li tiżen mija u tmienja u disgħin tunnellata (198). Din il-qanpiena jsibuha bħala r-reġina tal-qniepen. Sfortunatament, din il-qanpiena ftit indaqqet għax ixxaqqet u m'għadhiex. tintuża. Qanpiena oħra ferm magħrufa hija dik Soċjetà Mużikali Trinità Qaddisa, Marsa ADI949 F'Malta wkoll għandna qniepen ta' ċertu kobor, bħal dik ta' B'Kara fil- Bażilika ta' Sant Elena u oħra, dik li hi msejħa 'The Siege Bell li hemm qrib il-Barrakka t'Isfel. Din tiżen ħdax-il tunnellata, tliet tunnellati iżjed minn dik ta' B'Kara. Din il-qanpiena tindaqq kuljum f'nofsinhar b'mekkaniżmu awtomatiku biex tfakkar il-mejtin tat- Tieni Gwerra Dinjija f'Malta. Nixtieq insemmi qanpiena oħra ta' valur storiku ċivili, dik tal- HMS Illustrius'; l-aircraft carrier li ġie bbumbardjat mill-Ġermaniżi waqt l-aħħar gwerra dinjija f'Malta. — Din il-qanpiena ntlaqtet u tbiċċret u qiegħda merfugħa fil-Mużew tal-Gwerra f'Sant lermu. Issa ħa niġi għall-qniepen tal-Parroċċa Trinità. Dawn inġiebu Malta fit-3 ta' Marzu 1912 minkejja li l-Knisja kienet għadha mhix lesta minn kollox. B'dan naraw kemm Lorenzo Balbi, il-benefattur ewlieni, kien ħaseb għal kollox. Il-Knisja għandha sett ta' erba' qniepen bl-isem ta' Lorenza, Marija Carmela, Pawlina u Franġeska. Dawn ġew maħduma fl-Italja mid- ditta Prospero Barigozzi. Il-qniepen tbierku fl-14 ta' Marzu 1912 mill- Vigarju Ġenerali Mons. Luigi Attard. Nawgura l-festa t-tajba lill-Marsin kollha. e In-Nazzjon Tagħna e Qniepen ta' Malta u Għawdex ta' Joseph Goggi